Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7362. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7368. Il-EUR-Lex hu l-aċċess fuq l-Internet għal-liġi Ewropea. Il-Kumitat Konsultattiv jaqbel mal-Kummissjoni li t-Tranżazzjoni Nnotifikata tikkostitwixxi konċentrazzjoni skont it-tifsira tal-Artikolu 3(1)(b) tar-Regolament dwar l-Għaqdiet. Il-Kumitat Konsultattiv jaqbel mal-Kummissjoni li t-Tranżazzjoni Nnotifikata għandha dimensjoni tal-Unjoni, skont it-tifsira tal-Artikolu 1(2) tar-Regolament dwar l-Għaqdiet. Il-Kumitat Konsultattiv jaqbel mal-konklużjonijiet tal-Kummissjoni li: Peress li huwa improbabbli li t-tranżazzjoni nnotifikata se timpedixxi b'mod sinifikanti l-kompetizzjoni effettiva anke fl-iktar definizzjoni stretta tas-suq tal-prodott, is-siment griż bil-bulk, is-suq tal-prodott rilevanti eżatt tas-siment griż jista' jitħalla miftuħ. Is-swieq ġeografiċi relevanti għas-siment griż għandhom ikunu definiti bħala żoni b'raġġ ta' 150 u 250 km madwar l-impjanti tal-Partijiet fil-Ġermanja, il-Belġju u Franza. Minoranza ma taqbilx. Peress li huwa improbabbli li t-tranżazzjoni nnotifikata se timpedixxi b'mod sinifikanti l-kompetizzjoni effettiva anke fl-iktar definizzjoni stretta tas-suq tal-prodott, is-suq tal-prodott rilevanti eżatt tal-prodotti tas-siment jista' jitħalla miftuħ. Peress li huwa improbabbli li t-Tranżazzjoni Nnotifikata se timpedixxi b'mod sinifikanti l-kompetizzjoni effettiva anke fl-iktar definizzjoni stretta tas-suq ġeografiku, id-definizjoni tas-suq ġeografiku eżatt tal-gagazza tal-kalkara tal-funderija mrammla u ta' dik mitħuna jista' jitħalla miftuħ. Il-Kumitat Konsultattiv jaqbel mal-konklużjonijiet tal-Kummissjoni li: It-Tranżazzjoni Nnotifikata mhix probabbli li timpedixxi b'mod sinifikanti l-kompetizzjoni effettiva fis-swieq tas-siment griż definiti minn ċrieki b'raġġ ta' 150 km jew 250 km madwar il-faċilitajiet ta' produzzjoni tas-siment tal-Partijiet fil-Ġermanja, il-Belġju u Franza minħabba effetti mhux koordinati. Minoranza tastjeni. Fil-każ attwali, il-Kummissjoni ma għandhiex bżonn li tikkonkludi jekk hemmx koordinazzjoni attwali fis-swieq investigati minħabba n-nuqqas ta' effetti speċifiċi għall-fużjoni. Minoranza tastjeni. Kollox ma kollox, ma hemmx biżżejjed evidenza biex tikkonkludi li t-Tranżazzjoni Nnotifikata se żżid b'mod apprezzabbli l-potenzjal ta' ritaljazzjoni ta' Holcim kontra fornituri fit-Tramuntana tar-Renu-Westfalja. Minoranza tastjeni. Kollox ma kollox, huwa improbabbli li t-Tranżazzjoni Nnotifikata se trendi l-koordinazzjoni iktar faċli, iktar stabbli jew iktar effettiva sa grad li jista' jitqies li jagħti lok għal tfixkil sinifikanti għall-kompetizzjoni effettiva fid-diversi swieq ġeografiċi tas-siment griż definiti b'raġġ ta' 150 km jew 250 km madwar il-faċilitajiet ta' produzzjoni tas-siment tal-partijiet fil-Ġermanja, il-Belġju u Franza. Minoranza tastjeni. It-Tranżazzjoni Nnotifikata mhix probabbli li timpedixxi b'mod sinifikanti l-kompetizzjoni fis-swieq ġeografiċi varji tas-siment griż definiti minn ċrieki b'raġġ ta' 150 km jew 250 km madwar il-faċilitajiet ta' produzzjoni tas-siment tal-Partijiet fil-Ġermanja, il-Belġju u Franza minħabba effetti koordinati. Minoranza tastjeni. It-tranżazzjoni nnotifikata mhix probabbli li timpedixxi b'mod sinifikanti l-kompetizzjoni effettiva fis-suq tas-siment griż f'raggruppament ta' 150/250 km cluster madwar 1-impjant ta' Obourg minħabba effetti koordinati, kif ukoll mhux koordinati permezz ta' tnaqqis fil-kapaċità f'Obourg. Minoranza tastjeni. It-Tranżazzjoni Nnotifikata mhix probabbli li timpedixxi b'mod sinifikanti l-kompetizzjoni effettiva fis-swieq relevanti għal (i) gagazza tal-kalkara tal-funderija mrammla u (ii) gagazza tal-kalkara tal-funderija mrammla mitħuna. Minoranza tastjeni. Il-Kumitat Konsultattiv jaqbel mal-Kummissjoni li t-Tranżazzjoni Notifikata għandha tiġi għalhekk idikkjarata inkompatibbli mas-suq intern u mat-tħaddim tal-ftehim taż-ŻEE. Minoranza tastjeni. It-tranżazzjoni għandha dimensjoni tal-UE fit-tifsira tal-Artikolu 1(2) tar-Regolament dwar l-Għaqdiet. Bid-Deċiżjoni tat-22 ta' Ottubru 2013, il-Kummissjoni bdiet proċeduri skont l-Artikolu 6(1)(c) tar-Regolament dwar l-Għaqdiet. Fit-23 ta' Ottubru 2013 Holcim ngħatat aċċess għall-verżjonijiet mhux kunfidenzjali ta' xi dokumenti ewlenin miġbura matul l-ewwel fażi tal-investigazzjoni. Fil-5 ta' Novembru 2013, Holcim Ippreżentat ir-risposta bil-miktub tagħha għad-deċiżjoni tal-Artikolu 6(1)(c) u, fid-9 ta' Jannar 2014, Holcim ippreżentat verżjoni emendata u estiża tar-risposta bil-miktub tagħha. Fis-26 ta' Settembru 2013, l-Awtorità tal-Kompetizzjoni Ġermaniża ressqet talba ta' rinviju sħiħa għat-Tranżazzjoni mill-Kummissjoni lill-Ġermanja skont l-Artikolu 9(2)(a) tar-Regolament dwar l-Għaqdiet. Fit-3 ta' Jannar 2014, il-Kummissjoni adottat deċiżjoni skont l-Artikolu 9(3) tar-Regolament dwar l-Għaqdiet li tiċħad it-talba tar-rinviju minħabba li f'dan il-każ ma hemm l-ebda swieq tas-siment griż affettwati li jippreżentaw il-karatteristiċi kollha ta' swieq distinti fil-Ġermanja u ma jaqbżux it-territorju tal-Ġermanja. Wara n-nuqqas tal-partijiet li jipprovdu ċertu informazzjoni fi żmien l-iskadenza stabbilita tal-11 ta' Novembru 2013, fl-14 ta' Novembru 2013 il-Kummissjoni ħarġet żewġ deċiżjonijiet skont l-Artikolu 11(3) tar-Regolament dwar l-Għaqdiet li jitolbu lil Holcim u Cemex sabiex jipprovdu l-informazzjoni. Konsegwentement, il-limitu ta' żmien sabiex tkun eżaminata l-konċentrazzjoni msemmija fl-Artikolu 10 tar-Regolament dwar l-Għaqdiet ġie sospiż bejn it-12 ta' Novembru u t-2 ta' Diċembru 2013. Fit-22 ta' Jannar 2014, il-Kummissjoni ħarġet it-tielet deċiżjoni skont l-Artikolu 11(3) tar-Regolament dwar l-Għaqdiet li titlob lil Holcim biex tipprovdi informazzjoni li kienet ġiet mitluba fl-14 ta' Novembru 2013 li madankollu Holcim ma pprovidietx s'issa. Il-limitu ta' żmien għall-eżaminazzjoni tat-Tranżazzjoni kienet sospiża mill-ġdid bejn id-19 ta' Diċembru 2013 u s-27 ta' Frar 2014. Skont l-Artikolu 10(3) tar-Regolament dwar l-Għaqdiet, wara talba minn Holcim, il-limitu ta' żmien għall-eżaminazzjoni tat-Tranżazzjoni ġie estiż b'20 ġurnata tax-xogħol fis-17 ta' Jannar 2014. Permezz tal-ittri tal-25 ta' Novembru u tas-26 ta' Novembru 2013 rispettivament, Cemex España S.A. (l-impriża li tikkontrolla l-assi u n-negozji li għandhom ikunu ttrasferiti lil Holcim) u Holcim talbu intervent tiegħi skont l-Artikolu 4(1) tad-Deċiżjoni 2011/695/UE sabiex jiġu ssalvagwardjati d-drittijiet proċedurali u dawk tad-difiża tagħhom b'relazzjoni mat-talba għal informazzjoni tat-18 ta' Novembru 2013 skont l-Artikolu 11(2) tar-Regolament dwar l-Għaqdiet. Ir-rappreżentanti tal-impjegati f'Holcim ("Forum Européen") urew interess suffiċjenti fis-sens tal-Artikolu 18(4) tar-Regolament dwar l-Għaqdiet u għalhekk ġew rikonoxxuti bħala terzi persuni interessati. Dawn irċevew informazzjoni dwar in-natura u s-suġġett tal-proċedura u ngħataw l-opportunità li jesprimu l-fehmiet tagħhom. L-abbozz ta' deċiżjoni jipprovdi għal approvazzjoni mingħajr kundizzjonijiet tat-tranżaazzjoni proposta. Skont l-Artikolu 16(1) tad-Deċiżjoni 2011/695/UE, wara rieżami tagħha, nikkonkludi li l-abbozz tad-deċiżjoni jittratta biss l-oġġezzjonijiet li fir-rigward tagħhom il-partijiet ingħataw l-opportunità li jgħarrfu l-fehmiet tagħhom. Fid-dawl ta' dan, nikkonkludi li l-eżerċizzju effettiv tad-drittijiet proċedurali tal-partijiet kollha f'dan il-każ ġie rrispettat. Brussell, il-21 ta' Mejju 2014. Holcim Beteiligungs GmbH (il-Ġermanja) hija l-kumpanija azzjonarja ta' Holcim (Deutschland) AG. Holcim Beteiligungs GmbH (il-Ġermanja) hija kkontrollata kompletament minn Holcim Ltd., kumpanija b'ishma konġunti stabbilita skont il-liġi Svizzera, li hija l-kumpanija azzjonarja aħħarija ta' Holcim Group (jew "Holcim"), fornitur globali ta' siment, aggregati, konkrit imħallat lest, kif ukoll asfalt u materjali tas-siment b'operazzjonijiet f'iktar minn 70 pajjiż. Cemex West tikkonsisti minn għadd ta' entitajiet operatorji li huma proprjetà sħiħa jew parzjalment proprjetà ta' tliet kumpaniji (Cemex Deutschland AG, Cemex KIES u Split GmbH u Cemex Logistik GmbH). It-tliet kumpaniji huma sussidjarji ta' Cemex Central Europe GmbH li hija membru tal-Grupp Cemex. Il-Grupp Cemex (jew "Cemex"), bil-kwartieri ġenerali fil-Messiku b'Cemex S.A.B. de C.V., bħala l-kumpanija prinċipali aħħarija tiegħu, huwa kumpanija tal-materjali tal-bini attiva fis-siment, konkrit imħallat lest, aggregati u materjali tal-bini relatati fl-Ameriki, l-Ewropa, l-Afrika, il-Lvant Nofsani u l-Asja. Fit-3 ta' Settembru 2013, il-Kummissjoni Ewropea rċeviet notifika ta' proposta ta' tranżazzjoni li biha Holcim Beteiligungs GmbH (il-Ġermanja) biħsiebha takkwista parti mill-attivitajiet tal-Grupp Cemex fis-siment, konkrit imħallat lest, aggregati u materjali tas-siment fil-punent tal-Ġermanja, inkluż għadd żgħir ta' impjanti u siti li jinsabu fi Franza u fil-Pajjiżi l-Baxxi (flimkien "Cemex West"). L-impriżi kkonċernati għandhom fatturat dinji aggregat ta' iktar minn EUR 5 000 miljun fl-2012. Kull wieħed minnhom għandu fatturat madwar l-UE li qabeż EUR 250 miljun fl-2012. Għalkemm Cemex West tikseb iktar minn żewġ terzi tal-valur tal-bejgħ kollu tagħha fl-UE fi Stat Membru wieħed (il-Ġermanja), Holcim ma tagħmilx dan. Għalhekk, it-tranżazzjoni nnotifikata għandha dimensjoni tal-Unjoni, skont it-tifsira tal-Artikolu 1(2) tar-Regolament (KE) Nru 139/2004. It-tranżazzjoni ġiet innotifikata lill-Kummissjoni nhar it-3 ta' Settembru 2013. Fit-22 ta' Ottubru 2013, il-Kummissjoni sabet li l-operazzjoni tqajjem dubji serji fir-rigward tal-kompatibbiltà tagħha mas-suq intern u adottat deċiżjoni biex tibda proċedimenti skont l-Artikolu 6(1)(c) tar-Regolament dwar l-Għaqdiet. Fis-26 ta' Settembru 2013, il-Kummissjoni rċeviet talba mingħand il-Ġermanja sabiex tirreferi l-każ kollu lill-Awtorità tal-Kompetizzjoni Ġermaniża skont l-Artikolu 9(2)(a) tar-Regolament dwar l-Għaqdiet. Wara l-bidu ta' proċedimenti permezz ta' deċiżjoni skont l-Artikolu 6(1)(c), il-Ġermanja bagħtet tfakkira dwar it-talba tagħha ta' rinviju fl-20 ta' Novembru 2013. Fit-3 ta' Jannar 2014, il-Kummissjoni adottat deċiżjoni skont l-Artikolu 9(3) tar-Regolament dwar l-Għaqdiet, biex b'hekk irrifjutat it-talba. Ir-rifjut kienet imsejjes fuq il-fatt li l-kriterju tal-Artikolu 9(2)(a) tar-Regolament dwar l-Għaqdiet ma kienx sodisfatt minħabba li m'hemm l-ebda swieq affettwati tas-siment griż f'dan il-każ li jippreżentaw il-karatteristiċi kollha ta' swieq distinti fil-Ġermanja. L-abbozz ta' Deċiżjoni kien ġie diskuss mal-Istati Membri waqt il-Kumitat Konsultattiv fuq il-Konċentrazzjonijiet fil-21 ta' Mejju 2014, li ta opinjoni favorevoli. L-Uffiċjal tas-Seduta ta l-opinjoni favorevoli tiegħu dwar il-proċedimenti fil-21 ta' Mejju 2014. It-tranżazzjoni tirrigwarda l-industrija tal-materjali tal-bini u notevolment siment, materjali tas-siment, aggregati u konkrit imħallat lest. Fid-deċiżjoni li tiftaħ il-proċedimenti, il-Kummissjoni qajmet dubji serji dwar il-kompatibbiltà tat-tranżazzjoni mas-suq intern u mal-Ftehim taż-ŻEE fir-rigward ta' (i) siment griż u (ii) materjali tas-siment. Kwalunkwe dupplikazzjoni potenzjali bejn l-attivitajiet tal-Partijiet fi prodotti oħra ma twassalx għal swieq affetwati. L-investigazzjoni tas-suq fil-każ preżenti appoġġat is-sejbiet preċedenti tal-Kummissjoni u l-fehma ta' Holcim li ż-żewġ tipi prinċipali ta' siment (abjad u griż) jikkostitwixxu swieq separati tal-prodotti. L-investigazzjoni tas-suq fil-każ preżenti appoġġat ukoll is-sejbiet tal-Kummissjoni f'każijiet preċedenti li tista' ssir distinzjoni oħra fis-siment griż skont jekk jinbiegħx bl-ingrossa jew f'boroż. Madankollu, minħabba li ma hemm l-ebda sovrapożizzjoni fil-boroż tas-siment, ma hemmx bżonn ta' konklużjoni dwar dan il-punt. Il-Kummissjoni investigat ukoll jekk is-siment griż għandux jiġi segmentat iktar skont il-gradi jew klassijiet. Madankollu, l-investigazzjoni tas-suq ma kkonfermatx li tali segmentazzjoni ulterjuri tkun xierqa. Il-Kummissjoni għalhekk tikkunsidra li s-suq rilevanti tal-prodott għall-valutazzjoni tal-effetti tat-tranżazzjoni huwa s-suq kumplessiv tas-siment griż. Minħabba li l-valutazzjoni kompetittiva ma tinbidilx anke jekk ikun ikkunsidrat suq idjaq għas-siment bl-ingrossa, id-definizzjoni eżatta tas-suq tal-prodott tista' titħalla miftuħa f'dan ir-rigward. Il-Kummissjoni tqis li fiċ-ċirkustanzi ta' dan il-każ is-swieq ġeografiċi rilevanti għandhom jiġu definiti bħala żoni ċirkolari madwar l-impjanti rilevanti tas-siment, skont il-prattika preċedenti tal-Kummissjoni. Dan l-approċċ jippermetti lill-Kummissjoni tidentifika l-klijenti li x'iktarx ikunu affettwati mit-transazzjoni. Fid-dawl tax-xejriet eżistenti u potenzjali tad-domanda u l-provvista u l-opinjonijiet tal-parteċipanti tas-suq il-Kummissjoni tikkonkludi li f'dan il-każ huwa l-iktar xieraq li tevalwa l-effetti kompetittivi tal-konċentrazzjoni fuq swieq ġeografiċi differenti fuq il-bażi ta' raġġi ta' 150 u 250 km madwar Cemex West. Iż-żewġ Partijiet huma attivi fil-produzzjoni u l-provvista tas-siment griż. Il-faċilitajiet ta' produzzjoni tas-siment griż ta' Cemex West jinsabu fit-Tramuntana tar-Renu-Westfalja. Il-faċilitajiet ta' produzzjoni tas-siment griż ta' Holcim li huma l-eqreb lejn dawk ta' Cemex West jinsabu fit-Tramuntana tal-Ġermanja u fil-Belġju. Holcim topera żewġ impjanti tas-siment integrati fis-Sassonja t'Isfel (f'Lägerdorf u Höver) u wieħed fil-Belġju (f'Obourg). Barra minn hekk hija topera stazzjon wieħed ta' tħin fi Bremen u stazzjon wieħed ta' taħlit fil-Belġju (f'Antwerp). Il-Kummissjoni tinnota li fit-Tramuntana tar-Renu-Westfalja, fejn Cemex West topera l-impjanti tas-siment tagħha, il-kompetituri joperaw total ta' għaxar impjanti tas-siment integrat. Kemm il-kompetituri kif ukoll il-klijenti kkonfermaw fl-investigazzjoni tas-suq li hemm għadd kbir ta' ditti li jikkompetu mit-Tramuntana tar-Renu-Westfalja. Is-sehem tas-suq kombinat tal-partijiet fir-raggruppament ta' 150 Km madwar l-impjanti ta' Cemex West huwa ta' [10-20] %, segwit mill-kompetituri Heidelberg ([10-20] %) u Miebach ([10-20] %). Diversi kompetituri oħra huma attivi f'dan il-qasam, b'kull wieħed minnhom li għandu sehem fis-suq ta' iktar minn 5 %: Spenner, Dyckerhoff, Seibel & Söhne, Gebrüder Seibel u Phoenix. Is-sehem tas-suq kombinat tal-partijiet fir-raggruppament fil-250 km madwar l-impjanti ta' Cemex West huwa ta' [20-30] %, segwit mill-kompetituri Heidelberg ([10-20] %) u Dyckerhoff ([5-10] %). Diversi kompetituri oħra (Miebach, Spenner, Schwenk, Seibel & Söhne, Gebrüder Seibel u Phoenix) huma attivi f'dan il-qasam b'sehem tas-suq li mhux negliġibbli. Il-Kummissjoni tivvaluta jekk Cemex West timponix restrizzjoni kompetittiva fuq l-impjanti ta' Holcim fit-Tramuntana tal-Ġermanja fi Bremen, Höver u Lägerdorf fuq naħa u l-impjant Belġjan f'Obourg min-naħa l-oħra. F'dan ir-rigward, fuq il-bażi tar-riżultati tal-investigazzjoni tas-suq, il-Kummissjoni tikkonkludi li huwa improbabbli li t-tranżazzjoni se twassal għall-eliminazzjoni ta' kompetitur attwali jew potenzjali importanti fir-raggruppamenti madwar dawk l-impjanti ta' Holcim. Il-Kummissjoni tanalizza wkoll effetti koordinati potenzjali fuq id-diversi swieq ġeografiċi definiti bi ċrieki b'raġġ ta' 150 km jew 250 km madwar il-faċilitajiet ta' produzzjoni tas-siment tal-Partijiet fil-Ġermanja, fil-Belġju u fil-Majjistral ta' Franza. Il-Kummissjoni tqis li l-iktar skema ta' koordinazzjoni probabbli fis-swieq tas-siment griż investigati hija l-allokazzjoni tal-klijenti li permezz tagħha l-kompetituri joqogħdu lura milli jersqu lejn il-klijenti tar-rivali bi prezzijiet baxxi. B'hekk il-Kummissjoni investigat jekk il-kompetituri tas-siment jistgħux jiffaċċjaw inċentivi limitati biex jidħlu b'mod sinifikanti fil-fortizzi ġeografiċi tal-kompetituri jew, b'mod iktar ġenerali, sabiex jindirizzaw klijenti ġodda b'mod aggressiv. F'dan il-każ partikolari, Holcim setgħet titqies li għandha fortizza ġeografika fit-Tramuntana tal-Ġermanja u pożizzjoni sinifikanti f'ċerti partijiet tal-Belġju. Il-Kummissjoni tqis li hemm diversi karatteristiċi tas-swieq tas-siment griż investigati li juru l-eżistenza ta' koordinazzjoni attwali. Il-Kummissjoni għalhekk tikkonkludi li filwaqt li s-swieq affettwati tas-siment madwar l-impjanti ta' Cemex West mhumiex ikkonċentrati ħafna, li fiha innifisha tista' tmur kontra l-imġiba koordinata, karatteristiċi oħra tas-suq jagħmluh suxxettibbli għal koordinazzjoni. Barra minn hekk, diversi elementi bħalma huma marġini gross relattivament għolja u l-aspettattivi tal-kompetituri ta' reazzjonijiet immirati għal kompetizzjoni aggressiva jippuntaw lejn koordinazzjoni iktar milli massimizzazzjoni tal-profitti fuq żmien qasir. Fl-istess ħin, madankollu, elementi oħra jitkellmu kontra kwalunkwe tali koordinazzjoni fis-swieq investigati, notevolment l-għadd relattivament għoli ta' fornituri tas-siment jew is-sostenibbiltà limitata ta' skema potenzjali ta' kordinazzjoni bbażata fuq l-allokazzjoni tal-klijenti. Għalkemm ma jistax jiġi eskluż li hemm grad ta' koordinazzjoni fi swieq tas-siment griż investigati, id-deċiżjoni ma għandhiex għalfejn tikkonkludi dwar dan il-punt minħabba n-nuqqas ta' effetti speċifiċi għall-fużjoni. Fir-rigward ta' tali effetti speċifiċi, id-deċiżjoni tiġbor fil-qosor ir-riżultati tal-investigazzjoni tal-Kummissjoni dwar jekk akkwiżizzjoni ta' Cemex West minn Holcim tagħmilx kwalunkwe koordinazzjoni attwali possibbli fis-swieq tas-siment investigati iktar faċli, iktar stabbli jew iktar effettiva f'termini ta' faċilitazzjoni biex (i) jintlaħaq qbil komuni dwar it-termini ta' koordinazzjoni, (ii) ikunu mmonitorjati devjazzjonijiet mill-koordinazzjoni, (iii) ikunu skoraġġiti devjazzjonijiet mill-koordinazzjoni u (iv) jiddgħajfu r- reazzjonijiet ta' ditti jew kompetituri potenzjali li ma jikkordinawx. B'mod partikolari, il-Kummissjoni tivvaluta fil-fond il-plawżibbiltà ta' żieda potenzjali fis-setgħa ta' ritaljazzjoni permezz tal-akkwiżizzjoni ta' Cemex West minn Holcim kif ukoll id-daqs potenzjali ta' tali effetti koordinati. bħala bilanċ, il-Kummissjoni tqis li mhemmx biżżejjed evidenza biex tikkonkludi li l-akkwiżizzjoni ta' Cemex West iżżid b'mod apprezzabbli s-setgħa ta' ritaljazzjoni ta' Holcim kontra fornituri fit-Tramuntana tar-Renu-Westfalja billi tiffaċilita kwalunkwe koordinazzjoni possibbli, iktar faċli, iktar stabbli jew iktar effettiva. Għalhekk huwa wkoll konkluż li huwa improbabbli li t-tranżazzjoni se tagħmel il-koordinazzjoni iktar faċli, iktar stabbli jew iktar effettiva sa tali punt li tista' titqies li tikkostitwixxi impediment sinifikanti għal kompetizzjoni effettiva. Għal raġunijiet simili, il-Kummissjoni tikkonkludi wkoll li huwa improbabbli li l-kompetituri li qabel ma kinux qed jikkoordinaw huma ħafna iktar probabbli li jinvolvu ruħhom f'koordinazzjoni bħala riżultat tat-tranżazzjoni. Għalhekk huwa kkunsidrat li t-tranżazzjoni x'iktarx li ma xxekkilx b'mod sinifikanti l-kompetizzjoni effettiva fis-swieq tas-siment griż fir-raggruppamenti fil-150 km u l-250 km madwar l-impjanti tal-partijiet minħabba effetti koordinati. Materjali tas-siment jirreferu għal sustanzi li jkollhom karatteristiċi tas-siment jew ikunu pozzolaniċi tas-siment u huma użati fil-produzzjoni tas-siment. Il-materjal bażiku tas-siment huwa l-gagazza. Madankollu, materjali alternattivi jew supplimentari bħal gagazza ta' kalkara tal-funderija u rmied li jtir jistgħu jintużaw ukoll fil-produzzjoni ta' siment u konkos. It-tranżazzjoni tagħti lok għal swieq affettwati fir-rigward ta' materjali tas-siment derivati mill-gagazza tal-kalkara tal-funderija. Il-gagazza ta' kalkara tal-funderija hija prodott sekondarju tal-produzzjoni tal-azzar. Meta l-gagazza likwida miksuba mill-kalkara tal-funderija titkessaħ malajr billi tkun temprata f'ilma jew fwar, din tiġġenera struttura mrammla qisha ħġieġ jew amorfa u hija magħrufa bħala gagazza tal-kalkara tal-funderija mrammla ("GBS- granulated blast furnace slag"). Għall-produzzjoni ta' siment, il-GBS teħtieġ li tkun mitħunha. Dan it-tħin ta' spiss iseħħ flimkien ma' kostitwenti oħrajn tas-siment iżda jista' jsir ukoll b'mod separat. Jekk il-GBS tintaħan separatament, il-prodott li jirriżulta huwa magħruf bħala gagazza tal-kalkara ta' funderija mrammla mitħuna ("GGBS — ground granulated blast furnace slag"). Għalkemm dawk li wieġbu għall-investigazzjoni tas-suq indikaw ukoll ċertu grad ta' sostitwibbiltà bejn prodotti derivati mill-gagazza tal-kalkara tal-funderija u materjali tas-siment oħra, b'mod ġenerali, l-investigazzjoni tas-suq indikat li l-prodotti derivati mill-gagazza tal-kalkara tal-funderija jkunu iktarx jikkostitwixxi suq ta' prodott rilevanti distint, separat minn materjali tas-siment alternattivi oħra bħal irmied li jtir. Madankollu, fid-dawl tan-nuqqas ta' tħassib, id-definizzjonijiet preċiżi tas-suq tal-prodott tħallew miftuħa fid-Deċiżjoni. L-investigazzjoni tas-suq fil-każ preżenti indikat li r-raġġ ta' 250 km madwar is-siti ta' sors ta' Cemex West u kwalunkwe siti ta' sors tal-GBS ta' Holcim li jinsabu f'dan ir-raġġ jikkostitwixxi s-suq ġeografiku rilevanti li x'iktarx li jkun affettwat mit-transazzjoni. Madankollu, id-definizzjoni preċiża tas-suq ġeografiku tista' titħalla miftuħa. Is-sors tal-partijiet tal-GBS u tal-gagazza likwida huwa bbażat fuq arranġament kuntrattwali fit-tul ma' kumpaniji tal-azzar. Dawn il-ftehimiet fit-tul min-naħa l-waħda jiggarantixxu lill-partijiet provvista kostanti tal-GBS, iżda min-naħa l-oħra, jobbligawhom ukoll li jaċċettaw il-konsinnji irrispettivament minn jekk jistgħux jassorbu l-ammonti fil-produzzjoni interna tagħhom tas-siment jew jekk ibigħuhomx għas-suq merkantili. Bħala riżultat, il-partijiet kellhom jaħżnu ammonti sinifikanti tal-GBS. Dan huwa skont l-investigazzjoni tas-suq li tindika ċerti livelli ta' GBS żejda fil-Ġermanja. Is-sors tal-GBS tal-partijiet għall-2012 jirrappreżenta madwar 40–50 % tal-GBS kollha prodotta f'raġġ ta' 250 km. Madankollu, l-entità amalgamata se tibqa' taffaċċja kompetizzjoni minn fornituri oħra tal-GBS, b'mod partikolari l-kumpaniji tal-azzar nfushom, u mhux se tkun f'pożizzjoni li tillimita l-aċċess tal-kompetituri downstream tagħha għall-GBS: L-ewwel nett, il-partijiet jużaw ammonti notevoli ta' GBS internament u s-sehem tagħhom tal-bejgħ lis-suq merkantili kien iktar modest fl-2012, madwar 20–30 %. It-tieni nett, il-ftehimiet ta' Cemex West għas-sorsi kienu soġġetti għal arranġament volontarju mal-Awtorità tal-Kompetizzjoni Ġermaniża, biex b'hekk l-ammont ta' sorsi ta' Cemex West tnaqqas b'mod sinifikanti mill-ammonti ta' qabel l-arranġament tal-2007. It-tielet nett, il-partijiet ħadu passi ulterjuri matul l-2012 u l- 2013 biex inaqqsu l-akkwist tagħhom tal-GBS u reġgħu nnegozjaw mill-ġdid ċerti ftehimiet mal-produtturi tal-azzar fis-sens li dawk il-kumpaniji issa jistgħu jikkummerċjalizzaw l-ammonti li ma għadhomx mixtrija mill-Partijiet (flimkien mal-ammonti diġà mibjugħa għas-suq merkantili minnhom). Ir-raba' nett, għadd kbir mill-ftehimiet li l-Partijiet ikollhom mal-kumpaniji tal-azzar qed joqorbu lejn tmiemhom fil-futur qrib. Rigward is-suq separat potenzjali għall-GGBS, il-Kummissjoni tinnota li l-aċċess għall-materja prima GBS se jkun biżżejjed kif imniżżel hawn fuq. L-entità amalgamata se tkompli wkoll taffaċċja kompetizzjoni minn fornituri alternattivi ta' GGBS. Il-Kummissjoni għalhekk tikkunsidra li t-tranżazzjoni x'iktarx li ma timpedixxix b'mod sinifikanti l-kompetizzjoni effettiva fis-swieq relevanti għal materjali tas-siment. Huwa konkluż li mhux probabbli li t-tranżazzjoni nnotifikata se timpedixxi b'mod sinifikanti l-kompetizzjoni effettiva fis-suq intern jew f'parti sostanzjali minnu. L-operazzjoni nnotifikata hija b'hekk iddikjarata bħala kompatibbli mas-suq intern u mat-tħaddim tal-Ftehim taż-ŻEE, b'konformità mal-Artikolu 2(2) u l-Artikolu 8(1) tar-Regolament dwar l-Għaqdiet u mal-Artikolu 57 tal-Ftehim taż-ŻEE. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden partijiet terzi interessati biex jippreżentaw lilha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (nru tal-faks +32 22964301) jew permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7360 — 21st Century Fox/Apollo, f'dan l-indirizz:
Extracted from C_306_2014.html